# CONTRACT DE SPONSORIZARE

Nr. ASN / .... / ......2022

# Încheiat între:

1. **\_\_\_\_\_\_\_\_\_\_\_\_\_\_\_ S.R.L.** cu sediul in \_\_\_\_\_\_\_\_\_\_\_\_\_\_, inregistrata la Oficiul Registrului Comertului de pe langa Tribunalul \_\_\_\_\_\_\_\_\_\_\_\_\_ sub nr. \_\_\_\_\_\_\_\_\_\_\_, CUI/CIF , reprezentata prin \_\_\_\_\_\_\_\_\_**\_\_\_**, în calitate de **SPONSOR**

Si

1. **ASOCIAȚIA SWORD NATION**, cu sediul social in Bucuresti, Str. Prevederii, nr. 2, bloc D13, scara 1, etaj 2, apartament 12 Numar de inregistrare in Registrul Asociatiilor si Fundatiilor 88/27.09.2019, CIF 41712251 cont in RON nr. RO84RNCB0082166606290001, deschis la Banca

Comerciala Romana S.A. sucursala Unirea, reprezentată legal de domnul **Mihai Cucu- Dumitrescu** în calitate de Presedinte denumit in continuare **BENEFICIAR**.

Denumite în continuare în mod individual ,,Partea” și/sau în mod colectiv "Părţile”.

Având in vedere ca Beneficiarul este o persoană juridică fără scop lucrativ care desfăşoară în

Romania o activitate în domeniul educativ.

Având în vedere că Sponsorul doreşte să susțină activitatea desfăşurată de Beneficiar, în

domeniul educativ.

Părţile au convenit încheierea prezentului contract de sponsorizare (“Contractul"), dupa cum urmeaza:

**Art. 1- Obiectul contractului** îl constituie redirecţionarea, în conformitate cu prevederile Codului Fiscal, a unui procent din impozitul pe profit datorat statului de către **Sponsor** pentru susţinerea activităţilor **Beneficiarului**.

# Art. 2- Valoarea Contractului

Valoarea totala a contractului este de **\_\_\_\_\_** lei. Suma care face obiectul sponsorizării se va plăti beneficiarului integral in termen de 10 zile de la data semnării contractului.

# Art. 3 - Durata Contractului

Prezentul Contract intră în vigoare la data semnării de către ambele părți a Contractului şi își produce efectele până la îndeplinirea de către Părți a obligaţiilor asumate in baza prezentului Contract.

# Art. 4- Obligațiile Sponsorului

**Sponsorul** se obligă : a) să plătească suma acordată cu titlu de sponsorizare în conformitate cu art. 2, pana la data de \_\_\_\_\_\_\_\_.

# Art. 5- Obligaţiile Beneficiarului

**Art. 5.1** Beneficiarul declară și garantează că nu face obiectul nici unei restricții legale cu privire la primirea/acceptarea de sponsorizări precum și că atât Beneficiarul cât și persoanele care îl reprezintă au capacitatea juridică de a semna Contractul, în conformitate cu prevederile legale în vigoare aplicabile.

**Art. 5.2** Beneficiarul are dreptul să aducă la cunoștința publicului sponsorizarea efectuată într- un mod care să nu lezeze direct sau indirect activitatea sponsorizată, bunele moravuri sau ordinea și liniștea publică.

**Art. 5.3** Niciuna din obligațiile Beneficiarului prevăzute în prezentul Contract nu va putea fi interpretată ca o formă de exercitare a controlului de către Sponsor asupra activității Beneficiarului, iar Sponsorul nu va avea dreptul de a participa la luarea deciziilor privind activitatea Beneficiarului, cu excepția deciziilor referitoare la îndeplinirea, conform prezentului Contract, a obligatiei de a utiliza Suma Sponsorizarii în vederea realizarii Scopului Sponsorizarii descris la articolul 2.1 de mai sus și a obligației de a aduce la cunoștința publicului Sponsorizarea.

# Art. 6 - Răspunderi și garanţii

Prin semnarea prezentului Contract, fiecare Parte are următoarele răspunderi și face următoarele declarații, care nu își încetează efectele după terminarea prezentului Contract: a) Sponsorul și Beneficiarul au capacitatea şi autoritatea de a executa acest Contract; b) Persoanele care execută acest contract au împuternicirea totală şi autoritatea să angajeze entitățile din care fac parte la termenii incluşi şi au fost autorizate să facă astfel în conformitate cu regulamentele şi reglementările interne ale organizațiilor lor. **Beneficiarul** sponsorizării garantează și se obligă să nu întreprindă: a) acţiuni care să lezeze imaginea **Sponsorului** sau a clienților, angajaţilor şi/sau colaboratorilor acestuia; b) acțiuni împotriva bunelor moravuri; c) acţiuni care incită la discriminare pe motiv de rasă, sex, religie, orientare sexuală, apartenenţă etnică; d) acţiuni care promovează activități ilegale; e) acţiuni care încalcă legea drepturilor de autor; f) acţiuni care încalcă legile în vigoare pe teritoriul României.

# Art. 7 - Încetarea contractului

Prezentul Contract încetează în conformitate cu art. 3 din prezentul Contract sau în baza acordului părților. În cazul în care oricare dintre părți nu-și îndeplineşte sau îşi îndeplineşte necorespunzător obligațiile asumate prin prezentul Contract, Contractul încetează de drept, fără nicio formalitate prealabilă, fără punere în întârziere şi fără intervenţia instanţei de judecată daca partea în culpă nu remediază situaţia în termenul indicat în notificarea transmisă de partea prejudiciată. În cazul rezilierii datorate culpei Beneficiarului, acesta va fi totodată obligat să restituie valoarea sponsorizării în termen de cel mult 5 zile de la data notificării sale de către

Sponsor.

# Art. 8-Litigii

Diferendele apărute în legătură cu prezentul Contract vor fi soluţionate de către părți pe cale

amiabilă, iar în caz de neînţelegere, de către instanţele judecătoreşti competente.

# Art. 9 - Dispoziții finale

* 1. Legea aplicabilă prezentului Contract este legea română.
  2. Niciuna dintre Părţi nu răspunde pentru neexecutarea totală sau parţială sau întârzierea în executare dacă se datorează unui caz de forţă majoră, imprevizibil, insurmontabil şi independent de voinţa Părţilor.

Forţa majoră exonerează de răspundere Partea care o invocă, cu condiția notificării celeilalte părți și a dovedirii evenimentului de forţă majoră, prin certificarea acestuia de către Camera de Comerţ şi Industrie, în termen de 5 (cinci) zile de la apariţia evenimentului.

Fiecărei Părți îi revine obligaţia de a depune toate diligentele pentru a lua toate măsurile provizorii, de natură să reducă, în cea mai mare măsură consecinţele cazului de forţă majoră.

* 1. Orice notificare efectuată în scris şi adresată de către o parte celeilalte părți va fi considerată valabil îndeplinită, dacă este: (i) înmânată personal, (ii) expediată printr-un serviciu de curierat rapid recunoscută pe plan naţional sau (iii) expediată prin scrisoare recomandată (cu confirmare de primire) Părţilor la adresele menţionate în preambulul acestui contract.

Comunicările/notificările verbale nu sunt luate în considerare de niciuna dintre Părţi, dacă nu

sunt confirmate prin una din modalitățile prevăzute în acest articol.

* 1. Nicio modificare sau completare la Contract nu poate opera decât dacă rezultă dintr-un act

adiţional semnat de ambele Părți.

* 1. Contractul reprezintă voinţa Părţilor şi înlătură orice înţelegere verbală dintre acestea anterioară sau ulterioară încheierii acestuia.

**CLAUZE PRIVITOARE LA GDPR**

**INTRUCAT**, cu ocazia ȋncheierii şi derularii prezentului contract, precum şi ȋn legatură cu orice alte raporturi precontractuale, contractuale sau postcontractuale s-ar putea stabili ȋntre Părţi, vor fi prelucrate si date cu caracter personal, clasificate ca fiind Informaţii Confidenţiale (astfel cum acest termen este cuprins ȋn definiţia de mai jos);

**INTRUCAT** Partile se obligă să protejeze confidenţialitatea Informaţiilor Confidenţiale primite conform termenilor şi condiţiilor stabilite de prezentul Contract;

Părţile convin după cum urmează:

# Definiţii

* + - “Informaţiile Confidenţiale” ȋnseamnă orice Informaţii aparţinând Partilor inclusiv, dar nu limitat la, existenţa şi continutul Raporturilor ȋntre Părţi şi ale acestui Contract, precum şi orice date şi Informaţii financiare, de business sau tehnice, numele angajaţilor, clienţilor sau furnizorilor, care pot fi dezvăluite , sau la care au acces sau de care Partile află cu ocazia derulării Raporturilor ȋntre Părţi, indiferent dacă sunt ȋn forma scrisă, verbală sau electronică sau ȋn orice altă formă sau suport tangibil/-ă sau intangibil/-ă şi indiferent dacă poartă sau nu menţiunea expresă "Informaţii Confidenţiale" sau "informatii proprietate exclusivă”.
    - Informaţiile Confidenţiale nu includ Informaţiile despre care Partile pot face dovada, amiabil sau ȋn instanţă, că:

1. le deţineau, fără obligaţia de a păstra confidenţialitatea;
2. au fost obţinute legal sau create ȋn mod independent, ȋn alte circumstanţe decât ȋn cadrul Raporturilor ȋntre Părţi sau al prezentului Contract;
3. la data dezvăluirii erau deja publice.
   * + Informaţiile Confidenţiale nu vor fi considerate publice ȋn sensul art. 1.2 lit. c de mai sus numai pentru că o parte din acestea este ȋnglobata ȋntr-o informaţie generală cu caracter public, sau numai pentru că anumite caracteristici, componente sau combinaţii ale Informaţiilor Confidenţiale sunt sau devin de notorietate publică.
     + „Datele cu caracter personal ”înseamnă Datele cu caracter personal prelucrate de oricare dintre Parti, sau de Persoanele secundare împuternicite de acestea, în decursul derularii Contractului; „Date cu caracter personal”înseamnă orice informație referitoare la o persoană fizică, identificată sau identificabilă, sau termenul va avea sensul stabilit prin Legislația aplicabilă privind protecția și confidenţialitatea datelor. O persoană identificabilă este o persoană care poate fi identificată, direct sau indirect, în special prin referire la un factor de identificare cum ar fi numele, un număr de identificare, date de localizare, un identificator online sau unul sau mai mulți factori specifici identității sale fizice, fiziologice, genetice, psihice, economice, culturale sau sociale;
     + „Legislația privind protecția și confidenţialitatea datelor”înseamnă toate legile și reglementările din prezent şi din viitor, din jurisdicțiile relevante, cu privire la prelucrarea, securitatea, protecția și păstrarea Datelor cu caracter personal și a confidențialității, toate legile sau reglementările naționale de punere ȋn aplicare, sau Regulamentul general privind protecția datelor;
     + „GDPR”înseamnă Regulamentul 2016/679 (UE) privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date;

„a prelucra”, „prelucrează”, „prelucrare” sau „prelucrat”înseamnă orice operațiune sau set de operațiuni executate asupra Datelor cu caracter personal, indiferent dacă prin mijloace automatizate sau nu, inclusiv, fără limitare, accesarea, colectarea, înregistrarea, organizarea, structurarea, păstrarea, stocarea, adaptarea sau modificarea, recuperarea, consultarea, utilizarea, divulgarea prin transmitere, diseminare sau punere la dispoziție în orice alt mod, alinierea, combinarea, blocarea, restricționarea, ștergerea şi distrugerea Datelor cu caracter personal și toate definițiile echivalente din Legislația aplicabilă privind protecția și confidenţialitatea datelor, în măsura în care definițiile respective sunt mai extinse decât această definiție;

# Obligatiile Partilor in calitate de Operatori de date cu caracter personal

Partile vor respecta următoarele:

* + - Partile vor prelucra Datele cu caracter personal aferente prezentului Contract numai în conformitate cu prevederile GDPR si ale Legii 190/2018
    - Partile se obligă să pastreze confidenţialitatea Informaţiilor la care au acces.
    - Prepuşii, agenţii sau contractorii Partilor pot primi Informaţii Confidenţiale numai ȋn masura ȋn care acest lucru este absolut necesar pentru derularea Raporturilor ȋntre Părţi şi numai cu conditia ca acestia să-şi asume expres obligatii de respectare a confidentialitatii similare cu cele prevazute de prezentul Contract;
    - Partile vor menţine Informaţiile Confidenţiale tangibile ȋntr-o locaţie sigură, folosind ȋn acest scop cele mai adecvate măsuri organizatorice şi tehnice menite să previna accesul neautorizat, distrugerea sau pierderea acestora.
    - Partile vor trata Informaţiile Confidenţiale cu maximă atenţie şi discretie, si, ȋn toate cazurile, vor acţiona cu minimum aceeaşi atenţie cu care orice alta persoana ar acţiona ȋn circumstanţe similare pentru a-şi proteja propriile Informaţii Confidenţiale sau Informaţii de natura similara aparţinand unui terţ.
    - In cazul ȋn care constată dezvăluirea neautorizată, pierderea sau folosirea abuzivă a Informaţiilor Confidenţiale pe care le-au primit, Partea care constata starea de fapt se obligă să inştiinteze prompt cealalta Parte despre aceasta.

# Prezentul Contract a fost încheiat în 2 (două) exemplare originale, câte un exemplar pentru fiecare parte contractantă, astazi \_\_\_\_\_\_\_\_\_ .

**SPONSOR BENEFICIAR**

\_\_\_\_\_\_\_\_\_\_\_\_\_ ASOCIAŢIA SWORD NATION

\_\_\_\_\_\_\_\_\_\_\_\_\_ Mihai Cucu Dumitrescu

\_\_\_\_\_\_\_\_\_\_\_\_\_ Presedinte